เมื่อวันที่ 19 มีนาคม กินยาคุมฉุกเฉินไปแบบ 2 เม็ด แล้ววันที่ 27 28 มีเลือดมา 2 วัน อยากทราบว่าที่มันมา 2 วันนี้เป็นจากผลข้างเคียงจากยาหรือประจำเดือน และหลังจากกินยาไปประจำเดือนยังไม่มา อยากทราบว่าประจำเดือนคาดจะมาวันไหน หรือต้องรอในเดือนนี้
สวัสดีค่ะ ประจำเดือนแบบที่เป็นรอบเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการกินยาคุมฉุกเฉินไปนั้น อาจทำให้มีเลือดออกผิดปกติทางช่องคลอดตามมาได้ภายใน 1-2 สัปดาห์ร่วมกับอาจทำให้ประจำเดือนมาคลาดเคลื่อนไปได้ แต่ไม่ควรเกินไปกว่า 35 วันจากรอบก่อน จากที่กล่าวมาจึงอาจจะเป็นผลข้างเคียงจากยาได้ตอนนี้หากไม่สบายใจเรื่องการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป